Sophia var meget venlig og serviceminded i den kontakt vi havde. Hun gav gode beskrivelser og var opmærksom på hvordan vores rejse og opholdet kunne blive så godt som muligt.
Hvis vi havde noget at spørge om kunne vi til hver en tid komme i kontakt med Sophia.
Hun sørgede for god modtagelse, og kontaktede os også mens vi boede der, for at høre om alt var ok.
Beskrivelsen af boligen passede fint med det vi oplevede.
Det var dejligt med altanen, og lejligheden var hyggelig.
Nabolaget var dejlig grønt, lyst, venligt og roligt.
Udmærkede indkøbsmuligheder og sjove dejlige cafeer i nærområdet.
Det var ikke langt til nærmeste S-station, og der var gode muligheder for at komme rundt på cykel.